Filippo Camassei

Filippo Camassei (født 14. september 1848 i Roma i Kirkestaten, død 18. januar 1921 i Roma) var en italiensk kardinal. Han var erkebiskop av Naxos 1904–1906, og latinsk patriark av Jerusalem 1906–1921.

Liv og virke

Prest
Filippo Camassei fikk sin filosofiske og teologiske presteutdannelse ved det pavelige presteseminar i Roa. Han ble presteviet i 1872. Deretter arbeidet han i fire år i menighetssjelesorgen i Roma, inntil han i 1876 ble kardinal Raffaele Monaco La Vallettas personlige sekretær. 

I mange år underviste han de nye årskull med prester for Roma. I 1889 ble han rektor for det pavelige atheneum De Propaganda Fide.

Erkebiskop
Den 18. mars ble 1904 ble Filippo Camassei utnevnt av pave Pius X til erkebiskop av erkebispedømmet for de greske øyene Naxos, Andros, Tinos og Mykonos, og den 9. april ble han bispeviet av kardinal Girolamo Maria Gotti, O.C.D.; medkonsekrerende var kurieerkebiskop Pietro Gasparri og den engelske titulærerkebiskop Edmund Stonor som fortsatt bodde i Roma etter å ha vært feltprest for the english zouaves, et regiment i Kirkestatens hær.

Latinsk patriark av Jerusalem
To år etter, den 6. desember 1906, ble han utnevnt til latinsk patriark av Jerusalem.

I november 1917 utviste tyrkerne ham fra Jerusalem til Nasaret i Akko sanjak i det Det osmanske rike. I Nasaret fikk han ta inn hos fransiskanerne, og fortsatte med sitt oppsyn over menighetene y den nordlige del av Palestina. Camassei utnevnte msgr François Vilinger som sin vikar for å ha tilsynet med resten av menighetene i Palestina og Jordan.

Etter den anglofranske seier over osmanerne i kort før slutten av første verdenskrig kunne han den 3. november 1918 vende tilbake til Jerusalem. I mai1919 dro han til sin hjemby Roma, egentlig for en hvileperiode og for å besøke Vatikanet.

Kardinal
Han ble kreert til kardinal av pave Benedikt XV den 19. desember 1919, med Santa Maria in Ara Coeli som tittelkirke. Samme dag ble han pensjonert fra embedet som patriark av Jerusalem. Hans etterfølger i Jersusalem ble erkebiskop Luigi Barlassina

Han døde plutselig under et måltid under et besøk i Vatikanet.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Kardinal Girolamo Maria Gotti, O.C.D. (1834-1916) *1892
 Patriark Filippo Camassei (1848-1921) *1904

Referanser

Eksterne lenker 
  Biografi på The Cardinals of the Holy Roman Church

Italienske kardinaler
Latinske patriarker av Jerusalem
Italienske katolske biskoper
Utenlandske katolske biskoper i Det hellige land
Biskoper i Det osmanske rike
Linjen Rebiba
Personer fra Roma